open-index/open-wikipedia-markdown huggingface dataset:
Utrecht

**Utrecht** es un cité in Nederland e li cité capital del Provincia Utrecht.

It have 321.989 (2013) habitantes e es li quaresim max grand cité de Nederland.

Utrecht es situat in li centre del land.

Li actual rey de Nederland Willem-Alexander nascet in Utrecht.
Rauma

**Rauma** es un cité in Finland.

It have 39.870 (2012) habitantes.

Rauma es situat in li sud-west de Finland al marborde del Mare Báltic.

Li cité esset fundat in li annu 1442 e es li triesim max ancian cité del land.
Malmö

**Malmö** es un cité in Svedia.

It have 300.031 (2011) habitantes e es detra Stockholm e Göteborg li triesim max grand cité de Svedia.

Malmö es situat in li sud del land e es li cité capital del provincia Skåne.

In li annus 1992 e 2013 in Malmö evenit li Eurovision Song Contest.
Azerbaidjan

**Azerbaidjan** es un land in Europa. It es situat inter li Caspian Mare e li montania Caucás. Li exclave Nakhichivan apartene a Azerbaidjan, ma es separat del reste del land per un strie del land, quel apartene a Armenia. Li region Nagorno-Karabakh, quel es habitat per armenianes es parte de Azerbaidjan.

It have 10.119.100 (2021) habitantes e un area de 86.600 quadrat-kilometres.

Li cité capital de Azerbaidjan es Baku.

Azerbaidjan esset un parte Soviet-Union e devenit un state índependent in li annu 1991.

* Presidente: Ilham Aliyev
* Prim-Ministre: Ali Asadov

## Historie
Azerbaidjan esset un parte Soviet-Union e devenit un state índependent in li annu 1991. 

## Vide anc
*Liste de cités in Azerbaidjan secun population
Baku

**Baku** (in azerbaidjanesi: *Bakı*) es li cité capital de Azerbaidjan.

It have 2.064.900 (2009) habitantes.

Baku es situat in li ost del land al marborde del Caspic Mare.
Eichstätt

**Eichstätt** es un cité in Germania. It es situat in li land federal Bavaria in li districte Supra Bavaria.

It have 13.723 (2011) habitantes.

Eichstätt es li sede del Catolic Universitá Eichstätt-Ingolstadt. It es pos Camerino li duesim minim cité con un universitá in Europa.

Eichstätt es anc li sede del Epíscopatu Eichstätt.
Wolfsburg

**Wolfsburg** es un cité in Germania. It es situat in li nord de Germania in li país federal Infra Saxonia.

It have  123.144 (2012) habitantes.

Wolfsburg es li sede del automobile interprense Volkswagen (VW). Oficialmen li cité esset fundat in li annu 1938 quam loco por li production de automobiles.

## Sport
Li successosi football-club VfL Wolfsburg have su hem in li cité
Puella

**Puella** es li parol por un yun person de feminin sexu. Un altri parol in Interlingue por *puella* es *flicca*.

Un puella es un infanta, júven o yun hom de feminin sexu qui ancor ne es un fémina.

Un yun person de masculin sexu es un púer o un *garson* o *boy*.
UEFA

Li **UEFA** (*Union Europan del Football Associationes*) es li europan organisation del football. Li UEFA organisa li football in Europa quam branche del organisation mundel de football FIFA.

Li UEFA organisa li UEFA Liga del Championes e li UEFA Europan Liga quam competition por europan football clubes e li Europan Championatu de Football por national equipes.

Li UEFA esset fundat li 15 junio 1954 in Nyon (Svissia).

Li centrale de UEFA es anc in Nyon (Svissia) desde li annu 1995. Antey li sedes del UEFA esset Paris (Francia) til 1959 e Bern (Svissia) ínter 1959 e 1995.

Li UEFA have 54 associationes national de football quam membres.

* Presidente: Aleksander Čeferin (Slovenia)
* General-secretario: Gianni Infantino (Svissia)

## Externi ligamentes
*www.uefa.com
Menton

**Menton** es un cité in Francia. It es situat in li sud del land al frontiera con Italia.

Menton es un parte del Département Alpes Maritime e have 28.858 (2010) habitantes.
Köln

**Köln** es un cité in Germania. It es situat in li west de Germania in li país federal Nordrhen-Westfalia.

Köln have 1.013.665 (2011) habitantes e es detra Berlin, Hamburg e München li quaresim max grand cité de Germania.

Li cité esset fundat per li romanes.

Li rivere Rhen flue tra li cité

Li simbol del cité es li catedrale de Köln, qual have un altore de 157 metres. Köln es anc un famosi centre de carnevale in Germania.

## Sport
Li football-club 1. FC Köln e li hockey sur glacie-club Kölner Haie have lor hem in li cité.
Rhen

Li **Rhen** es un fluvie in Europa, quel flue tra Svissia, Liechtenstein, Austria, Francia, Germania e Nederland. 

Li Rhen es 1.234 km long e conflue in li Nordic Mare.
Emmelie de Forest

**Emmelie de Forest** es un cantatrice de Dania. Ella ha ganiat li Eurovision Song Contest 2013 por Dania con li canzon *Only teardrops* (*Solmen lácrimes*).

Emmelie de Forest nascet li 28im de februar 1993 in Randers (Dania). Li matre de Emmelie de Forest es de Dania e su patre Ingvar Engström (1938-2010) de Svedia. Su patre adoptet li nómine *De Forest*.

Emmelie de Forest canta desde li etá de nin annus ínter altri in un cor del eclesie.

Li 26im de januar 2013 Emmelie De Forest ganiat li national competition de Dania por li Eurovision Song Contest 2013 in Malmö (Svedia) con li canzon *Only teardrops* (*Solmen lácrimes*). Li 18im de may 2013 ella ganiat li Eurovision Song Contest in Malmö con ti canzon.

Li 6im de may 2013 Emmelie de Forest publicat su unesim propri album con canzones.

## Emmelie de Forest in Interlingue

Li textu del canzon "Only teadrops" in Interlingue
Randers

**Randers** es un cité in Dania. It es situat in li ost de Jutland.

It have 60.895 (2013) habitantes.

Li rivere Gudenå flue tra li cité.

Randers esset fundat in li 11im secul. 

Li famosi linguist Otto Jespersen e li cantratrice Emmelie de Forest es de Randers.

## Randers in li internet
Li oficial internet-págine de Randers: http://www.randers.dk
Franz Kafka

**Franz Kafka** esset un famosi autor, qui scrit in li lingue german.

Il nascet li 3im de julí 1883 in Praha (tande Austria-Hungaria, hodie Tchechia) e morit li 3im de junio 1928 in Klosterneuburg-Kierling (Austria).

Kafka esset judéo ex un borgesi familie de comerciantes. Il studiat jurisprudentie in Praha ínter 1901 e 1906. Pos li studie il laborat por un quasi-statal assecurantie ínter 1907 e 1922. Kafka odiat su labore.

In li annu 1917 Kafka maladijat de tuberculose. Pro to il esset pensionat in li annu 1922 e morit li 1im de julí 1924.

## Ovres
Li max grand parte del ovres de Franz Kafka esset publicat pos su morte per su amico Max Brod. Kafka scrit tri roman-fragmentes e mult novelles e racontas.
Kafka es considerat quam modernista e un precursor de existentialisme.

### Famosi ovres
* Das Urteil (Li judicament) (1913)
* Die Verwandlung (Li metamorfose) (1915)
* Ein Landarzt (Un medico rural) (1920)
* Der Prozeß (Li processu) (1925)
* Das Schloß (Li castelle) (1926)
* Amerika (Amerika) (1927)

### Ovres traductet in Interlingue
* Gibs auf! - Abadona it! Raconta traductet de Dorlota Burdon in li blog Puellesses

## Extern pagines
Blog

Un **Blog** es un personal diarium electronic in li internet.

Li parol *blog* es ex li anglesi. Li parol es composit de *web* (rete) e *log* (logg).

Li person qui scri li blog scri su opiniones, idés o penses in li blog. Li blog es situat sur un págine in li internet e omnes posse vider it e comentar it.

## Bloges in Interlingue
* What a Blog
Paramore

**Paramore** esset un tre famosi musical gruppe del Unit States. 

Li gruppe esset fundat in li annu 2004 e li consistet ex Hayley Williams (cantator), Jeremy Davis (gitarre basse), Taylor York (gitarre) e Zac Farro (tamburero).
## Discografia

* *All We Know Is Falling* (2005)
* *Riot!* (2007)
* *Brand New Eyes* (2009)
* *Paramore* (2013)
* *After Laughter* (2017)
Espoo

**Espoo** es un cité in Finland.

It have 256.896 (2012) habitantes e es li duesim max grand cité de Finland. 

Espoo es situat proxim al cité capital Helsinki in li sud del land. It es presc un parte de Helsinki.

It devenit oficialmen un cité in li annu 1972.
Vantaa

**Vantaa** es un cité in Finland.

It have 205.275 (2012) habitantes e es li quaresim max grand cité de Finland.

Vantaa es situat in li sud del land in li proximitá del cité capital Helsinki. In Vantaa es situat li max grand aeroportu de Finland Helsinki-Vantaa.

In li annu 1974 Vantaa devenit oficialmen un cité.
New York

**New York** es li max grand cité in li USA. It es situat al ost-costa del USA e li cité apartene al federal state New York.

Li cité esset fundet in li annu 1624.

It have	8.491.079  habitantes in li annu 2012 e have un area de 1.214,4 quadrat-kilometres. Secun li númere de habitantes New York es li max grand cité de USA.

New York es un del max important loces de economie e comercie del munde. Li cité es li sede del Organisation del Unit Nationes.
Kalmar

**Kalmar** es un cité in li sud de Svedia. It es situat in li sud-sved provincia Kalmar Län e in li historic region Småland. 

Kalmar es situat anc al Mare Baltic. In Kalmar comensa li Ponte de Öland quel liga Kalmar e li insul Öland.

It have 36.392 (2010) habitantes.

Kalmar es anc conosset pro li Union de Kalmar in li annu 1397 quande representantes de Svedia, Dania e Norvegia fundat un politic alliantie.
Frits Bernard

**Frits Bernard** (Rotterdam, 28 de august 1920 – ibidem, 23 de may 2006) esset un clinical psychologo, sexologo e pioner del pedofilic movement in Nederland. Specialist in pedofilie, il publicat un grand númere de scientific ovres pri li tema, sempre defendent li tese que li sexual contactes ínter adultes e minoris ne es necessimen nociv in omni casus. In li annus 1950 il esset fundator de *Enclave Kring*.

## Referenties
Tony Duvert

**Tony Duvert** (Villeneuve-le-Roi, Francia, 2 de julio 1945 – Thoré-la-Rochette, Francia, 2008) esset un francesi scritor e jurnalist, autor de romanes e essayes. Li principal tematica de su ovre es centrat sur li homosexual pedofilie e li critica del sexual education in li moderne borgesi societatá. In 1973 il ganiat li Premie Médicis con su roman *[[Paysage de fantaisie]]*. Li sexual revolution e li relativmen tolerant atitude del intelectuales vers li infantil sexualitá e li pedofilie in li annos 1970 permisset quel il devenit un respectat public figura. Totvez, con li moral change del annos 1980 vers ti ci questiones, li autor e su ovre cadet practicmen in li oblivion.

## Referenties
Edward Brongersma

**Edward Brongersma** (Haarlem, Nederland, 31 de august 1911 - Overveen, 22 de april 1998), esset un juriste, politico e scritor nederlandesi. Il esset membre del alt cámera del nederlandesi parlament por li Partise del Labor de 1946 a 1950 e de 1963 a 1977. Il es conosset principalmen pro su labor in defense del social acceptation del pedofilie e del liberalisation del leges in materie de public moral. In li fin de su vive il anc defendet li eutanasie e li jure al suicidie.

## Referenties

## Extern ligamentes
* Intervention de Edward Brongersma e li prestro Alje Klamer in li nederlandesi television (1978).
International Olimpic Comité

Li **International Olimpic Comité** (curt: IOC) es un international organisation del sport. Li International Olimpic Comité esset fundet in li annu 1894 in Svissia per baron Pierre de Coubertin. Li sede del organisation es Lausanne in Svissia.

Li scope del International Olimpic Commité es li organisation del Olimpic Ludes. It have til 115 regulari persones quam membres. Actualmen li IOC have 106 membres sin membres honoral.

* Presidente: Thomas Bach (Germania)
Lausanne

**Lausanne** es un cité in Svissia.

It es situat in li sud-west francesi parlant parte del land.

Li cité es li capital del Canton Vaud.

Lausanne have 130.515 (2012) habitantes e es li sede del International Olimpic Comité.
Peer Steinbrück

**Peer Steinbrück** es un politico de Germania. 

Il nascet li 10 januar 1947 in Hamburg. Desde 1969 il es un membre del Socialdemocratic Partise de Germania (SPD).

Peer Steinbrück studiat economie in Kiel. Posque il laborat in diferent ministeries.

Inter 2002 e 2005 Steinbrück esset li prim-ministre del german land federal Nordrhen-Westfalia e inter 2005 e 2009 il esset ministre federal por financies. Desde 2009 il es membre del german parlament.

In li decembre 2012 Steinbrück devenit li candidate del Socialdemocratic Partise de Germania por li electiones federal in li annu 2013. Pos que li SPD solmen recivet 25,7 percent in li electiones, Steinbrück declarat que il ne vole acceptar plu un function in li guvernament o in li presidentie del partise o inter li membres del parlament del socialdemocrates.

Il es maritat con Gertrud Steinbrück (nascet 1950 quam Isbary) e li cuple have un filio e du filias.
Bernd Lucke

**Bernd Lucke** es un politico e economist de Germania. Il es li fundator del partise Alternative por Germania, quel es criticaci contra li comun europan valuta Euro. Lucke esset un del tri parlatores del partise e esset un del tri co-presidentes inter 2013 e li 4-im de julí 2015 quande il perdit li election al presidente del partise contra Frauke Petry.

Bernd Lucke nascet li 19 august 1962 in Berlin. Inter 1982 e 1984 il studiat economie, filosofie e nov historie in li universitá de Bonn. Il continuat su studies in li annus 1984 e 1985 per un stipendie in li Universitá de California in Berkeley in li federal state California in li Unit States de America. Pos que in comensat laborar in diversi universitás in Germania. Hodie il es professor de macro-economie in li universitá de Hamburg.

Lucke esset inter 1978 e 2011 un membre del crist-democratic Cristan Democratic Union de Germania (CDU), ma ne havet alquel functiones in li partise. Lucke esset criticaci contra li politico de CDU por li salvation del comun europan valuta Euro e pro to il forlassat in li decembre 2011 li Cristan Democratic Union.

In li april 2013 il fundat con altri persones li partise Alternative por Germania, quel es criticaci contra li Euro e partiprendet in li electiones federal de Germania in li septembre 2013. It recive 4,7 percent e dessuccesset intrar in li federal parlament.

Por li electiones al Europan Parlament in li may 2014 Bernd Lucke esset sur li prim position del liste del Alternative por Germania e esset electet in li Europan Parlament.

In li comense del annu 2015 Lucke fundat li asociation Weckruf 2015 in quel il colectet moderat membres del partises Alternative por Germania. Il advertit de dextri e populist tendenties in li partise. Lucke perdit in li electiones del presidente del partise Alternative por Germania sur li partise-congress in Essen li 4-im de julí 2015 contra li exponente del national-conservativ fraction Frauke Petry con 38 percentes. Li 8-im de julí 2015 il declarat su intention abandonar li partise Alternative por Germania e forlassat li partise oficialmen li 9-im de julí 2015.

Li 19-im de julí 2015 Bernd Lucke fundat li partise Alliantie por Progresse e Departe e esset electet quam presidente de ti liberal-conservativ political partise.

Bernd Lucke es maritat e have quin infantes.
Dachau

**Dachau** es un cité in li sud de Bavaria. It es situat in li districte Supra Bavaria in li proximitá de München.

It have 44.822 (2012) habitantes.

## Historie
International conosset es Dachau por li camp de concentration del nationalsocialistes (i.e. li Nazis) por su political adversios e judéos. Hodie es situat un grand memoriale in li loc del camp de concentration.
Liberec

**Liberec** es un cité in Tchekia. Li cité es situat in li nord de Bohemia. Li german nómine de Liberec es *Reichenberg*.

Liberec have 102.113 (2013) habitantes e es li max grand cité del region Nord-Bohemia e li sede del administrativ Region Liberec.

## Nómines del cité
Li nómine del cité esset changeat pluri vez.
* 1369 Reychmberg
* 1385–99 Reichenberg
* 1410 Rychmberg
* 1545 Rychberg
* 1634 Libercum
* 1790 Reichenberg, Liber, Liberk
* 1834 Reichenberg
* 1845 Liberec
* 1945 Liberk, Liberec

## Sport
Liberec es un centre del sport hivernal. Li football-club Slovan Liberec lude in max alt liga de Tchekia.

In Liberec evenit li Europan Olimpic Festival de Yunesse in li annu 2011 e li Championat Mundal in nordic ski 2009.
Oktoberfest

Li Oktoberfest (*festa de octobre o octobre-festa*) es li max grand festa populari del munde. In li bavarian dialecte del german li festa nomina *Wiesn* (Prate). It es celebrat desde li annu 1810 in li capital de Bavaria München (Germania).

In li annu 1810 it esset celebrat pro li maritage del bavarian *coron-prince Ludwig* con *princessa Therese*. It dura du semanes in li fine del septembre til li comense de octobre.

Hodie visita plu quam six milliones homes li Oktoberfest chascun annu. It eveni sur li "Theresienwiese" (Prate de Theresie). Tradicionalmen li chef-borgomastro de München inaugura li octobre-festa per aperter li unesim baril de bir.
Joensuu

**Joensuu** es un cité in li ost de Finland.

It have 74.195 (2012) habitantes e Joensuu es li 13im max grand cité de Finland.

Li cite es situat in li region Nord-Karelia in li proximitá del frontiera a Russia.

Li Universitá de Ostfinland, quel esset fundat in li annu 1969, es situat in Joensuu.

Por li economie del cité li ligne-industrie es tre important.
Jyväskylä

**Jyväskylä** es un cité in li medie de Finland.

It have 133.448 (2012) habitantes e es li settim max grand cité del land.

Jyväskylä es situat 270 kilometres nord del capital Helsinki al rive del lago Päijänne.

Li cité esset fundat in li annu 1837 es desde 1966 Jyväskylä have un universitá. Jyväskylä es li sol cité in li nord de Europa, quel have un facultá de sport in li universitá.

Jyväskylä es un important centre del industrie. It es un loco del ligne-, papere- e metall-industrie.
Sauli Niinistö

**Sauli Niinistö** es un politico de Finland e esset inter li 1-im de marte 2012 e 1-im de marte 2024 li presidente del Republica Finland.

Il nascet li 24im de august 1948 in Salo (Finland). Il studiat jurisprudentie e havet su propri firma juristic. Inter 2009 e 2012 Niinistö esset li presidente del Finlandes Football Association.

Sauli Niinisto es um membre del conservativ Partise del Coalition National.

## Cariera political
* 1977 - 1992 membre del parlament finlandes.
* 1994 - 2001 presidente del Partise del Coalition National.
* 1995 - 1996 ministre de justicie in li guvernament de Paavo Lipponen.
* 1995 - 2001 vice-prim-ministre in li guvernament de Paavo Lipponen.
* 1996 - 2003 ministre de financie in li guvernament de Paavo Lipponen
* 2006 Niinistö perdit quam candidate del Partise del Coalition National in li electiones presidential contra Tarja Halonen del socialdemocrates.
* 2007 - 2011 presidente del parlament finlandes.
* 2012 Niinistö es li 1im de mart electet presidente de Finland con 62,4 percentes in li duesim rond contra Pekka Haavisto del Verdi Liga.
* 2018 Sauli Niinistö es reelectet quam presidente de Finland con 62,7 percentes in li unesim rond in li fine de januar 2018. Niinistö esset oficialmen un índependent candidate.
* 2012-2024 Sauli Niinistö esset inter li 1-im de marte 2012 e 1-im de marte 2024 presidente de Finland.

## Vive personal
Li unesim marita de Sauli Niinistö *Marja-Leena Niinistö* morit in un accidente del auto in li annu 1995. Desde 2009 Sauli Niinistö es maritat con *Jenni Haukio*.
Darmstadt

**Darmstadt** es un cité in Germania. Li cité es situat in li centre de Germania in li sud del land federal Hesse.

It have 147.925 (2012) habitantes.

Darmstadt have un universitá e du alt-scolas.

## Sport
Li football-club SV Darmstadt 98, quel lude in li Duesim Bundesliga, have su hem in li cité.
Estoril

**Estoril** es un cité in Portugal. It es situat al costa del Atlantic Ocean e es un populari cité balneari.

It have 26.179 (2011) habitantes. 

Estoril es situat in li districte Lisboa.

## Sport
Estoril have un piste por automobil-sport e ta eveni anc competitiones del Formul Un.
Li local football-club Estoril Praia lude in li max alt football-liga de Portugal.
Sud-Yemen

**Sud-Yemen** o oficialmen li *Populdemocratic Republica de Yemen* esset un state sur li arab peninsul inter 1967 e 1990.

Li cité capital esset Aden. In li annu 1982 Sud-Yemen havet 2,1 million habitantes.

Sud-Yemen esset situat in ost e li sud-ost del state Yemen.

## Historie
In li annu 1967 li Sudarab Federation e li Protectoratu de Sud-Yemen unit se li 30im de novembre 1967 al Populdemocratic Republica de Yemen. 
In li annu Sud-Yemen e Nord-Yemen unit se quam Republica Yemen.
Ma hodie hay mult persones sur li territorie del ex-state Sud-Yemen quel prefere denov un índependent Sud-Yemen. Ili ha reunit se in un nov movement secessionari.
In li annu 1994 fallit un revolte contra li central guvernament de Saná

## Politica
Sud-Yemen esset un socialistic state con un un-partise sistema. Li unic partise esset li Yemenit Socialistic Partise.
Li socialistic land havet strett contactes con li German Democratic Republica.
Pos li fine del comunist bloc in ost-europa Sud-Yemen aproximat se al *Yemenit Arab Republica* de Nord-Yemen.
Aden

**Aden** es un cité in Yemen. It esset inter 1967 e 1990 li cité capital del state Sud-Yemen.

It have 760.923 (2012) habitantes. 

Aden es un portu-cité al borde del Golfe de Aden. In li proximitá del portu es situat li 517 metres alt vulcan *Dschebel Schamsan*. E li centre es constructet in li crátere de un extintet vulcan.
Kolding

**Kolding** es un cité in Dania. 

It have 57.583 (2013) habitantes e es li 10im max grand cité del land.

Kolding es situat in li Region Syddanmark in li sud de Jutland al costa del Mare Baltic.

## Sport
Li handball-club Kolding IF lude é che li mannes é che li mannes in li max alt liga del Dania e es anc international successosi.
August Strindberg

**August Strinberg** esset un famosi sved autor e artist.  Il nascet li 22m de januar 1845 in Stockholm (Svedia) e il morit li 14im de may 1912 anc in Stockholm. Strinberg es considerat quam un del max important sved autores, precipue su dramas es famosi in li tot munde. 

Strinberg scrit mult romanes, dramas e novelles e es un representante de un stil de naturalisme e expressionisme. 

Strindberg refusat anc in su ovres idés del feminisme. Il esset trivez maritat.

## Famosi ovres
* *Röda Rummet* (*Li rubi chambre*) (1879)
* *Mäster Olof* (1881)
* *De lycksaliges ö* (*Li felici insul*) (1882)
* *Samvetskval* (1884)
* *Fadren* (*Li patre*) (1887)
* *Hemsöborna* (1887)
* *Fröken Julie* (*Senioretta Julie*) (1888)
* *Paria* (1889)
* *Inferno* (1897)
* *Gustaf Vasa* (1899)
* *Ett drömspel* (1901)
* *Påsk* (1901)
* *Till Damaskus* (trilogie, 1898-1904)
* *Pelikanen*  (1907)
* *Spöksonaten* (1908)
Werner Faymann

**Werner Faymann** es un politico de Austria e esset li prim-ministre de Austria inter 2008 e 2016 e esset e li presidente del Socialdemocratic Partise de Austrie (SPÖ) inter li 8-im de august 2008 e li 9-im de may 2016.

Il nascet li 4im de may 1960 in Vienna (Austria) e studiat jurisprudentie in Vienna.

## Political cariera
* 1985 - 1993 Membre in li parlament del Land Vienna e in li concil municipal del cité capital.
* 1994 - 2007 Faymann esset membre in li guvernament del cité Vienna.
* 2007 - 2008 Ministre por infrastructura in li guvernament del federal del prim-ministre Alfred Gusenbauer.
* 2008 Faymann deveni presidente del Socialdemocratic Partise de Austria.
* 2008 Li 2im de decembre Faymann deveni li prim-ministre de Austria in un guvernament inter li Socialdemocratic Partise de Austria e li conservativ Austrian Popul Partise ÖVP.
* 2016 Faymann demissionat li 9-im de may 2016 quam prim-ministre de Austria e quam presidente del Socialdemocratic Partise de Austrie (SPÖ) pos un serie de mal resultates de electiones.

## Personal Vive
Faymann es maritat con li socialdemocratic deputata del parlament de Vienna del Martina Ludwig-Faymann. Li cuple have du filias, ma un filia origina anteyan maritage.
Helgoland

**Helgoland** es un insul in li Mare Nordic. Desde 1890 it apartene a Germania. 

In li annu 1721 li insul ruptet e un litt parte forma nu li insul "Düne".

Helgoland have 1370 (2012) habitantes.

Administrativmen Helgoland es parte del german land federal Schleswig-Holsteinia e del districte Pinneberg. Helgoland es circa 40 kilometres distant del costa de Germania.

## Historie
Inter 1807 e 1890 Helgoland esset un colonia del Unit Reyatu. 

In li Duesim Guerre Mundel Helgoland esset un militari forteresse de Germania e li insul esset totalmen destructet per bombes del Reyatu Unit. Til 1951 Helgoland esset usat del armé de Reyatu Unit. Desde li annu 1952 Helgoland es denov parte del german state.
Enrico Letta

**Enrico Letta** es un politico de Italia. Il esset li prim-ministre de Italia de 28im de april 2013 til li 14im de feburar 2014.

Enrico Letta nascet li 20im de august 1966 in Pisa. Il studiat political scientie in Pisa.

Il es membre del centre-dextri Partito Democratico/PD (Democratic Partise) de Italia.

Inter 1998 e 199 Enrico Letta esset ministre por europan aferes e de 1999 til 2001 ministre de industrie.

Il demissionat quam prim-ministre li 14im de februar 2014 pos que su li majorité in li partise li Democratic Partise de Italia suportat Matteo Renzi contra Letta.

Enrico Letta es maritat in duesim maritage con Gianna Fregonara, un jurnalista del jurnale diari Corriere della Sera. Li cuple have tri infantes.
Robert Englund

**Robert Englund** (plen nómine Robert Barton Englund) es un american film-actor. Il devenit famosi per li horror-film serie "*[[Nightmare on Elm Street]]*" (Cochemare in Elmstreet).

Il nascet li 6-im de junio 1947 in Glendale (California) in li USA. 

In li horror-film serie "Nightmare on Elmstreet" il ludet li alienat serial-mortator *[[Freddie Krueger]]*, qui devenit un cultu-figura inter entusiastes del horror-filmes. Englund ludet in sett "Nightmare"-filmes li rol de Freddie Krueger.

Robert Englund ludet in mult altri filmes e television series.
Pisa

**Pisa** es un cité in Italia. Li cité es situat in li nord-west de Italia in li region Toscana.

It have	86.263 (2012) habitantes. In Pisa es situat quelc universitás e alt-scoles. Pro to habita circa 40.000 studiantes.

In li medievie Pisa esset un índependent republica.

Li simbol del cité es li "Obliqui Turre de Pisa". Li fluvie Arno flue tra li cité.
Union Mundal por Interlingua

Li **Union Mundal por Interlingua** (in: Interlingua: *Union Mundial pro Interlingua*, anc *UMI*) es li organisation international del planlingue Interlingua. It esset fundat li 28-im de julí 1955 in Tours (Francia) durant li unesim conferentie international de Interlingua. 

Por li fundation del Union Mundal por Interlingua Ric Berger ludet un important rol. 

Desde li annu 2006 li organisation es oficialmen registrat in Francia.

## Institutiones
Li direction del UMI es li *Consilio Exective* (*Consilie executiv*), quel es electet chascun quar annus. Li "Consilio Executive" have inter altri un presidente e un secretario general. In li annu 2013 li Consilio Executive havet quin membres.
Li politica general del organisation es determinat del "Consilio General" (Consilie general). In li annu 2013 li "Consilio General" havet 14 membres. In li octobre 2022 li UMI changeat su statute e introductet un *Consilie de Administration* quel have inter quin e nin membres.

Li 2-im de novembre 2022 li Assemblé General electet quin six membres in li *Consilie de Administration*.
* Thomas Breinstrup (Dania)
* Martijn Decker (Nederland)
* Madelaine Mahé (Francia)
* Alberto Madegan (Finland)
* Julian Mendez (Argentina / Germania)
* Barbara Rubinstein (Svedia)

Li ex-presidente de UMI Alix Mahé-Potet (Francia) nu li sol membre in li *Comission Electoral*.

## Activitás
Li UMI publica li magazin Panorama de Interlingua e organisa li conferenties international de Interlingua.
Alexander Gode

**Alexander Gottfried Friedrich Gode-von Aesch** o curt Alexander Gode esset un american-german linguist e traductor. Il creat li planlingue Interlingua.

Alexander Gode nascet li 30im de octobre 1906 in Bremen (Germania) e morit li 10im de august 1970 in Mount Kilco in li state New-York de USA.

## Biografie
Li patre de Gode esset german e li matre sviss. Li familie habitat in li proximitá de Bern (Svissia). Gode studiat in Paris (Francia) e Vienna (Austria). Pos su studie il emigrat al USA e in li annu 1927 il devenit un american cive. Il instructet german e romanic lingues al universitá de Chicago e al Columbia University.

Il redactet e traductet mult articules. 

Alexander Gode esset duvez maritat, su unesim marita Johanna morit ante il. Su duesim marita Alison supervivet le. Alexander Gode havet du infantes.

Il morit pro cáncere de pancreas.

## Gode e Interlingua
Desde 1933 Gode laborat por li *International Auxiliary Language Association* (IALA), quel labora desde 1939 al developament de un nov mundal lingue. Il devenit director del IALA in li annu 1946 e publicat li lingue Interlingua in li annu 1951.

## Gode e Interlingue (Occidental)
Ironicmen Alexander Gode esset hostil al idé de un lingue mundal. Il anc negat Interlingue quam tro schematic e esset un adversario del unition inter Interlingua e Interlingue (Occidental) pro su hostilitá al idé de un lingue mundal. In li conflicte intra li IALA con professor André Martinet Gode usat quam argument que Martinet esset inclinat al Interlingue de Edgar de Wahl. Gode preferet li usada de ancian latin paroles de su Interlingua.

## Ligamentes extern
* Li defectes ínacceptabil de Interlingua Gode
Nord

**Nord** es un del quar regiones del ciel. It es usat por li navigation e por indicar coordinates in li geografie.

It es li contrarie de sud.
Tom O'Carroll

**Tom O'Carroll** (Warwickshire, Reyatu Unit, 9 de august 1945) es un scritor, jornalista e activista pedofilic con duplic nationalitá irlandesi e britanic. Ínter 1977 e 1979 il esset presidente e facie visíbil del organisation *[[Paedophile Information Exchange]]* (PIE), quel il portat atinger un cert relevantie ye scala national. Il ha publicat du libres: *[[Paedophilia: The Radical Case]]*, su ovre max remarcabil, un raconto personal pri qualmen il arrivat partiprender in le PIE e su labor in ti-ci organisation, e anc un polemic analise del etica del peodofilie; e *[[Michael Jackson’s Dangerous Liaisons]]*, un studie in profunditá pri li intim relationes del cantator Michael Jackson con adolescent púeres. Il ha colaborat quam jurnalista in divers medies, publicant cronicas, essayes, critica de television e cinematographic e recensiones de libres. Il esset incarcerat tri vezes del britanic guvernament sub tre dubitosi acusationes.

## Referenties
Antwerpen

**Antwerpen** es un cité in Belgia. It es situat in nord del land in li region Flandria.

Antwerpen have 502.604 habitantes e es detra li cité capital Bruxelles li duesim max grand cité de Belgia

Li cité es situat al fluvie Schelde e es 80 kilometres distant del Mare Nordic.

Li famosi pictor Peter Paul Rubens habitat e laborat in Antwerpen.

## Economie
Antwerpen have un grand portu, quel es li triesim max grand portu de Europa. Li cité es anc un max important centre del munde por li fabrication e li comercie de diamantes.

## Sport
In li annu 1920 evenit in Antwerpen li Olimpic Ludes del estive.
Autun

**Autun** es un del quar astronomic e meteologic sesones.

Li autun es inter li estive e li hiverne. In li climatic moderat zones li autun es li témpor del recolte e quande li folies cade del árbores.
Hiverne

**Hiverne** es un del quar astronomic e meteologic sesones.

Li hiverne es inter li autun e li verne. Li hiverne es li max cold de omni quar sesones in li moderat e arctic zones climatic.
Estive

**Estive** es un del quar astronomic e meteorologic sesones.

Li estive eveni pos li verne e ante li autun. In li moderat e arctic zones climatic li estive es li max calid de omni quar sesones.
Verne

Li **Verne** es un del quar astronomic e meteologic sesones.

Li verne es pos li hiverne e ante li estive. In li climatic moderat zones li autun es li témpor del avigilant e burgeonant natura.
Mann

**Mann** es un masculin adolescent hom. On diferentie man de fémina e infant.

In contraste al fémina li mann possede un x-chromosom e un y-chromosom. Un mann hereda li x-chromosom del matre e li y-chromosome del patre.

In contraste al fémina on have quam organes un pénis, du testicul e li prostata.
Pénis

Li **[http://www.omakuva.org/omakuva/albums/userpics/Lepo%21.jpg pénis]** es un parte del córpor masculin del mammiferes. Juntmen con li testicules it constitue li extern sexual organes
del masculin organisme.

Li pénis es usat por copular, coiter e urinar, quel have important functiones.
Bloemfontein

**Bloemfontain** es un cité in Sud-Africa. It es li cité capital del provincia Líber State.

It have 111.697 (2001) habitantes. 

Li nómine *Bloemfontain* significa in li nederlandesi *Fonte de flores*.

Li cité esset oficialmen fundat in li annu 1850, quar annus ante li fundation del Líber State.

Bloemfontain es anc li sede del sudafrican Supreme Tribunale de Apelle e li sede del metropol-region Mangaung.
Queen

**Queen** esset un tre fam musical gruppe del Reyatu Unit. 

Li gruppe esset fundat in li annu 1970 e dissoluet se in li annu 1995. Li gruppe consistet ex Freddie Mercury (cantator, gitarre ritmic), John Deacon (gitarre basse), Brian Harold May (gitarre principal, cantator) e Roger Meddows Taylor (tambures, cantator). 

*Queen (1973)
*Queen II (1974)
*Sheer Heart Attack (1974)
*A Night at the Opera (1975)
*A Day at the Races (1976)
*News of the World (1977)
*Jazz (1978)
*The Game (1980)
*Flash Gordon (1980)
*Hot Space (1982)
*The Works (1984)
*A Kind of Magic (1986)
*The Miracle (1989)
*Innuendo (1991)
*Made in Heaven (1995)
The Narrative

The Narrative esset un tre fam musical gruppe del Unites States.
Li gruppe esset fundat in li annu 2008 e li consistet ex Suzie Zeldin (cantator e piano) e Jesse Gabriel (cantator e gitarre).
Zielona Góra

**Zielona Góra** es un cité in Polonia. Li german nómine del cité esset *Grünberg in Schlesien*. Li nómine del cité significa "verdi monte".

Zielona Góra es situat in li west de Polonia in li Voivodie Lebus. It un administrativ centre del Voivodie Lebus.

It have 119.023 (2012) habitantes. 

Zielona Góra have un universitá e li sede de un catolic episcopatu.
Kópavogur

**Kópavogur** es un cité sur Island.

It have 29.976 (2009) habitantes. Detra li cité capital Reykjavík Kópavogur es li duesim max grand cité de Island.

Kópavogur es situat in li proximitá de Reykjavík in li sud-west de Island.

Li nómine Kópavogur significa *li bay de yun canes marin*.
Koper

**Koper** es un cité in Slovenia. Li italian nómine de Koper es *Capodistria* e li german nómine de Koper es *Gafers*.

Koper es li sol portu-cité de Slovenia e es situat al marborde del Adria.

Koper have 24.704 (2006) habitantes e es situat in li sud-west de Slovenia sud del italian cité Trieste.

## Sport
Li football-club FC Koper lude in li max alt slovenian football-liga.
Siena

**Siena** es un cité in Italia.

It have 52.883 (2012) habitantes e es situat in li nord de Italia in li centre del region Toscana.

## Historie
Li cité esset fundat del etrusces. Siena esset un propri cité-state in li medievie.

## Sport
Li basketball-club Mens Sana Basket Siena es un del max bon italian basketball-clubes e ganiat omni italian championatus inter 2007 e 2013.
Alice Munro

**Alice Munro** esset un autoressa de Canada. Ella nascet li 10 de julí 1931 in Wingham (Ontario) in li provincia Ontario in Canada quam *Alice Ann Ladlaw* e morit ye li 13-im de may 2024 in Port Hope (Ontario) in li etá de 92 annus. In li annu 2013 ella ganiat li Nobel Premie de litteratura. Munro es conosset quam autora de curt racontas.

## Personal Vive
Quande ella havet 10 annus su matre maladijat a un rar forme del maladie Parkinson. Ella studiat jurnalisme al universitá de West-Ontario inter 1949 e 1951. Ma Alice Munro devet pro manca de pecunie finir su studie preliminarimen e ella maritat *Jim Munro*. Li cuple have quar filias, ma it divorciat in li annu 1972 e in li annu 1976 Alice Munro maritat li geograf *Gerold Fremlin*, qui morit in li april 2013.  

## Ovres
Ella publicat su unesim colection de novelles in li annu 1968 sub li nómine "*Dance of the happy shades*" (*Li dansa del felici ombres*). Til nun ella ha publicat deci colectiones de curt racontas e un roman. Li central tema del racontas de Munro es matres e filias. It es li unesim vez que un autor de Canada recive li Nobel Premie de litteratura. Munro ganiat li premie in li etá de 82 e es sovent nominat quam un "*modern mastre de curt racontas*". Ella morit ye li 14-im de may 2024 in li etá de 92 annus.
Cali

**Cali** es un cité in Columbia.

It have	2.068.386 (2005) habitantes. Detra li capital Bogotá e Medellin Cali es li triesim max grand cité de Columbia. Cali es parte del departement Valle del Cauca.

Cali es situat in li proximitá del equator e es situat in un altore de 1000 metres súper li mare. Li cité es situat al confluentie del riveres Río Cauca mit dem Rio Cali.

## Historie
Cali esset fundat in li annu 1536 del hispan oficero Sebastián de Belalcázar con li nómine *Santiago de Cali* e it es un del max ancian cités de Sud-America.
Ivica Dačić

**Ivica Dačić** es un politico de Serbia. Inter li fine de julí 2012 e li 27-im de april 2014 il esset li prim-ministre de Serbia. Desde li 2-im de may 2014 il es ministre por interni aferes e vice-prom-ministre de Serbia e desde li annu 2006 Ivica Dačić es presidente del Socialistic Partise de Serbia.

Dačić nascet li 1-im de januar 1966 in Prizren (Yugoslavia, hodie: Kosovo).

Il studiat political scienties in li Beograd e devenit un membre del Socialistic Partise de Serbia. Dačić esset un strett alliate del ancian yugoslav e serbian presidente Slobodan Milošević.

Dačić es anc presidente del basketball-club KK Partizan Beograd.

## Political cariera
* 1990 Presidente del organisation de yunesse del Socialistic Partise de Serbia in Beograd.
* 1992-2000 Portparol del Socialistic Partise de Serbia (SPS).
* 1992 - 2004 Membre del parlament de Yugoslavia.
* 2000 - 2003 Presidente del organisation del SPS in Beograd.
* 2000 - 2011 Ministre por information in li guvernament de Serbia.
* 2006 Dačić deveni presidente del Socialistic Partise de Serbia.
* 2008 - 2012 Vice-prim ministe e Serbia e ministre por interiori aferes.
* 2012-2014 Dačić esset prim-ministre de Serbia inter li 27-im julí 2012 e li 27-im april 2014 in un coalition de su socialistes con li Serbian Progressiv Partise.
* 2014-2020 Dačić esset evenit ministre por externi aferes de Serbia.
* 2020-2022 Ivica Dačić esset presidente del parlament de Serbia.
* 2022-2024 Ivica Dačić esset denov ministre por externi aferes de Serbia.
* 2024 Ivica Dačić devenit ye li 2-im de may 2024 vice-prim-ministre e ministre por interni aferes de Serbia in li guvernament de Miloš Vučević. Inter februar e 2-im de may 2024 Ivica Dačić esset anc temporarimen prim-ministre de Serbia.

## Personal vive
Dačić es maritat e have du infantes.
Braunschweig

**Braunschweig** es un cité in Germania. It es situat in li nord del land in li pais federal Infra Saxonia.

It have 243.829 (2012) habitantes. Pos li cité capital Hannover es Braunschweig li duesim max grand cité in Infra Saxonia.

Braunschweig esset li hem-cité de Erich Weferling, li autor del planlingue Intal.

## Sport
Li football-club Eintracht Braunschweig lude in li max alt german football-liga es in li annu 1967 champion de Germania.

Li New Yorker Lions Braunschweig es un del max successosi german club in li American Football e li basketball-club New Yorker Phantoms Braunschweig lude in li max alt german basketball-liga.
Göteborg

**Göteborg** es un cité in Svedia. It es li duesim max grand cité de Svedia, e es situat in li west del Svedia. 

Göteborg esset fundat in 1621 de rey Gustav II Adolf de Svedia. Li cité have circa 550 000 habitantes (2010), e es li duesim max grand cité de Svedia, detra Stockholm e ante Malmö. 

Göteborg es li cité capital del provincia Västra Götalands län.

## Extern pagines
Nordhausen

**Nordhausen** es un cité in Germania. It es situat in li país federal Thuringia.

It have	41.926 (2012) habitantes.

## Historie
Li cité Nordhausen esset por li unesim vez mentionat in historic documentes in li annu 927. Til li annu 1802 Nordhausen esset un del du líber cités imperial in Thuringia.

Durant li era del nationalsocialisme in Germania esset Nordhausen un centre por production del armes inter 1937 e 1945 . Li rakete V2 esset productet subteranmen e in li cité anc esset situat un camp de concentration.
Organisation del Unit Nationes

Li **Organisation del Unit Nationes** (OUN) es un international organisation de índependent states del munde. Secun li contracte del Organisation del Unit Nationes li central scopes del organisation es securar li pace mundal e li international colaboration.

Li Organisation del Unit Nationes esset fundat li 26-im de junio 1945 in San Francisco (Unit States de America) per 50 índependent states. Li Contracte del Organisation del Unit Nationes vale desde li 24-im de octobre 1945.

Hodie li Organisation del Unit Nationes have 193 membres.
Li centrale del organisation es situat in New York (Unit States de America).
Li actual General-Secretario del Organisaton del Unit Nationes es António Guterres (Portugal).
LI OUN usa six oficial lingues: angles, frances, hispan, russ, chinesi e arab.

## Organes
Li Organisation del Unit Nationes have six central organes
* Li General Convenida
* Li Concil de Securitá
* Li Concil de Economie e Social Aferes
* Li Secretariatu del Organisation del Unit Nationes con li General-Secreratio.
* Li International Tribunale
* Li Concil de Tutoratu (ne plu activ)

## Special agentureas del Organisation del Unit Nationes
Li special agenturas del Organisation del Unit Nationes es índependent organisationes quel coopera con li Organisation del Unit Nationes.
Traunstein

**Traunstein** es un cité in Germania. It es situat in li sud del land in li país federal Bavaria in li districte Supra Bavaria.

Li cité have 20.868  (2021) habitantes e un area de 48,67 quadrat-kilometre.

Traunstein es situat al fluvie Traun in li region Chiemgau.
Supra Bavaria

**Supra Bavaria** es un del sett administrativ districtes del país federal Bavaria in Germania. Supra Bavaria es un districte guvernamental e un districte administrativ.

It have un propri parlament li *Bezirkstag Oberbayern* e un propri guvernament.

Li districte have 4.633.323 (2016) habitantes.

Li cité capital de Supra Bavaria es München e li districte es situat in li sud-ost de Bavaria.

* Presidente del guvernament del districte Supra Bavaria: Maria Els
Landshut

**Landshut** es un cité in Germania. It es situat in li país federal Bavaria e es li citeé capital del districte Infra Bavaria. It es situat in li sud-ost de Bavaria.

Li cité have 65.322 (2012) habitantes. Li fluvie Isar flue tra Landshut.

## Historie
Landshut esset fundat in li 1204. 
In li annu 1475 maritat Georg, li filio del duc de Bavaria, li princessa Jadwiga Jagiellonka de Polonia. Ancor hodie es celebrat in li cité li anniversarie de ti eveniment.
Gütersloh

**Gütersloh** es un cité in Germania. It es situat in li west de Germania in li nord-ost del país federal Nordrhen-Westfalia in li Districte Detmold.

Gütersloh have 97.100 (2012) habitantes.

Li medie-trust Bertelsmann have su sede in Gütersloh.
Chemnitz

**Chemnitz** es un cité in Germania. It es situat in li ost de Germania in li país federal Saxonia.

Chemnitz have 241.210 (2012) habitantes e es detra Dresden e Leipzig li triesim max grand cité de Saxonia. 

Li cité have su nómine del fluvie Chemnitz. 

Chemnitz have li Technical Universitá Chemnitz con circa 10.000 studiantes.

## Historie
Chemnitz esset por li unesim vez in li annu 1143 in un documente mentionat.

In li German Democratic Republica Chemnitz esset li sede del Districte Chemnitz.
Inter 1953 e 1990 quam li cité esset parte del German Democratic Republica it havet li nómine *Karl-Marx-Stadt*.  In un plebiscite in li annu 1990 75 percent del population votat por li old nómine *Chemnitz*.
Ansbach

**Ansbach** es un cité in Germania. It es situat in li sud de Germania in li país federal Bavaria. It es li cité capital del administrativ districte Medie Franconia in Bavaria.

Li cité have 39.684 (2012) habitantes.

In li annu 1221 Ansbach esset mentionat por li prim vez quam cité.
Zeca Pagodinho

**Zeca Pagodinho** nascet li 9 de februar 1959 in Rio de Janeiro, es brasilian compositor e cantator.

## Ligamentes extern
* Zecapagodinho.com
ByeAlex

**ByeAlex** (nascet quam **Alex Marta**) es un hungarian pop-musica cantator. Il nascet li 6-im de junio 1984 quam *Alex Marta* in Kisvárda (Hungaria). In li annu 2013 il representat Hungaria che li Eurovision Song Contest in Malmö (Svedia). Ta il atinget li finale in qual il esset ye li 10-im rang con li canzon *Kedvesem*.

Il comensat cantar in yun etá. ByeAlex studiat Kisvárda and Fényeslitke. Il ha un diploma de filosofie del universitá Miskolc. 

Con li canzon **Kedvesem** il esset selectet representar Hungaria che li Eurovision Song Contest in li annu 2013 i quel il finit ye li 10-im rang.

## Discografie

### Singles
**Csókolom* (2012)
**Láttamoztam* (2012)
**Messziről* (2012)
**Kedvesem* (2012)
**Kedvesem (Zoohacker Remix)* (2012)
**One For Me* (2013)
**Nekemte* (2013)
Miskolc

**Miskolc** es un cité in Hungaria.

It es situat in li nord-ost de Hungaria in li *Komitat* (discricte) Borsod-Abaúj-Zemplén e li centre del region Nord-Hungaria.

Miskolc have 168.075 (2011) habitantes e es detra Budapest, Debrecen e Szeged li quaresim max grand cité del land. Li cité have un long historie quam industrial centre.

## Historie
Miskolc recivet li statu de un cité in li annu 1365 per li rey Lajos I de Hungaria.
Districte Suebia

**Suebia** es un del sett administrativ districtes del país federal Bavaria in Germania. Suebia es un districte guvernamental e un districte administrativ.

Li historic region Suebia es plu grand e li max grand parte de ti region es parte del país federal Baden-Württemberg.

It have un propri parlament li *Bezirkstag Schwaben* e un propri administration.

Li districte have  1.789.294 (2011) habitantes.

Li cité capital de Infra Bavaria es Augsburg e li districte es situat in sud-west de Bavaria al frontiera al país federal Baden-Württemberg.

* Presidente del administration del districte Suebia: Karl Michael Scheufele
Doris Lessing

**Doris Lessing** esset un autoressa del Reyatu Unit. Ella nascet quam *Doris May Tayler* li 22-octobre 1919 in Kermanshah (Iran) e morit li 17-im de novembre 2013 in London (Reyatu Unit).

In li annu 2007 Doris Lessing recivet li Nobel Premie de litteratura.
Cork

**Cork** (irlandesi *Corcaigh*) es un cité in Irland. It es li sede del Comtia Cork in li Provincia Munster in li sud del Irland.

It have 118.912 (2011) habitantes e es detra li cité capital Dublin li duesim max grand cité de Irland.
Bujar Nishani

**Bujar Nishani** es un politico de Albania. Il esset inter li 24-im de julí 2012 e li 28-im de april 2017 presidente de Albania. Il es li sixesim presidente de Albania e un membre del Partise Democratic de Albania.

Bujar Nishani nascet li 29-im de septembre 1966 in Durrës.

In li annu 1988 il finit un studie che li militarie-academie in Tirana. In li annu 2004 graduat quam jurist in li universitá de Tirana.

## Political Cariera
* 1991 Bujar Nishani deveni membre del Partise Democratic de Albania.
* 2001 Il es electet quam secretario in li section del democates in li cité capital Tirana.
* 2003 Nishani es electet quam membre del consilie municipal de Tirana.
* 2005 Nishani es electet in li albanian parlament por li Partise Democratic e es anc electet in li direction del Partise Democratic de Albania.
* 2006 - 2007 Inter januar 2006 e octobre 2007 Bujani esset un deputato che li Consilie de Europa.
* 2007 - 2009 Nishani esset ministre por interiori aferes in li guvernament de Sali Berisha.
* 2009 - 2011 Nishani esset ministre por justicie in li nov guvernament de Sali Berisha.
* 2011 - 2012 Il es denov ministre por interiori aferes.
* 2012 Bujar Nishani esset electet presidente del state in li juní 2012 in li albanian parlament.
* 2012-2017 Presidente de Albania.

## Personal Vive
Bujar Nishani es maritat con Odeta Nishani. Il have du infantes, li filio Ersi e li filia Fiona. Bujar Nishani anc parla anglesi.